text: Brandbil knust mod træ
  03 maj 2010 kl. 13.08
  På vej hjem fra en falsk alarm kørte en brandbil fra Vilsbæk Frivillige Brandværn galt. Brandbilen med fire brandmænd blev knust mod et træ.
  Tre af brandmændene kom lettere til skade ved uheldet og blev kørt til Aabenraa Sygehus. Her blev de undersøgt, og de skal blive natten over til observation, men ellers ser de ud til at være sluppet billigt fra sammenstøddet. 
  Brandbilen blev derimod nærmest totalskadet ved sammenstøddet med træet. 
  - Brandbilens chauffør ser en modkørende i en let venstresvingskurve. Han trækker lidt mere til højre, og så er baghjulene formentlig kommet ud i rabatten, forklarer vagtchef Machael Skaarup, Syd- og Sønderjyllands Politi. Så har føreren mistet herredømmet over brandbilen - bl.a. fordi den har 2½ tons vand i tanken.
  
  På vej hjem
  Brandbilen var på vej hjem fra en alarm på Kliplev Plejehjem. Der var ingen ild, men damp fra madlavning havde udløst en brandmelder.
  